**Súťažné podklady**

v zmysle Usmernenia Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020, si Vás týmto dovoľujeme požiadať o predloženie cenovej ponuky k projektu:

**„Obstaranie baliacich strojov a bezkontaktných tlačiarní“**

Projekt bude spolufinancovaný z Programu rozvoja vidieka SR 2014 – 2022:

**Číslo výzvy: Výzva č. 51/PRV/2021 – AKTUALIZÁCIA č. 4**

**Opatrenie: 4** – Investície do hmotného majetku

**Podopatrenie:** **4.2** – Podpora pre investície na spracovanie/uvádzanie na trh a/alebo vývoj poľnohospodárskych výrobkov

**Kód žiadosti o nenávratný finančný príspevok:** 042NR510028

1. **Identifikácia žiadateľa/prijímateľa (ďalej len „obstarávateľ“):**

Názov: **Natur Products – Németh, s.r.o.**

Sídlo: Ipeľský Sokolec 424, 935 75 Ipeľský Sokolec

IČO: 36539554

DIČ: 2020155566

IČ DPH: SK2020155566

Zastúpený: Ing. Árpád Németh

E-mail: npnem@mailium.sk

Telefón: +421 905 327 415

1. **Názov zákazky: „Obstaranie baliacich strojov a bezkontaktných tlačiarní“**
2. **Druh zákazky:** dodanie tovaru
3. **Predpokladaná hodnota zákazky:**
* Obstaranie baliaceho stroja na med: 192 603,33 EUR bez DPH
* Obstaranie bezkontaktnej tlačiarne: 77 800,00 EUR bez DPH
* Obstaranie vertikálneho baliaceho stroja: 259733,33 EUR bez DPH
1. **Hlavný slovník obstarávania (CPV):**

**30232100-5 – Tlačiarne a zapisovače**

**42921320-7 - Baliace stroje**

1. **Opis predmetu zákazky:**

Vymedzenie predmetu zákazky je uvedené v:

* Príloha č.1\_Technické parametre\_ Baliaci stroj na med
* Príloha č.1\_Technické parametre\_ Bezkontaktná tlačiareň
* Príloha č. 1\_Technické parametre\_ Vertikálny baliaci stroj

Predmet zákazky je rozdelený na 3 časti. Uchádzač môže podľa vlastného uváženia predložiť ponuku na jednu alebo všetky časti predmetu zákazky vypracovanú v súlade s výzvou na predkladanie ponúk. Každá časť ponuky bude vyhodnocovaná samostatne a nezávisle od ostatných častí predmetu zákazky.

1. **Miesto dodania predmetu zákazky:**

Natur Products - Németh, s.r.o.so sídlom: Ipeľský Sokolec 424, 935 75 Ipeľský Sokolec

1. **Lehota dodania predmetu zákazky:** najneskôr do: **30.06.2024**

Začatie realizácie zákazky je do 3 (troch) dní od doručenia záväznej objednávky.

1. **Komunikácia medzi obstarávateľom a potenciálnymi uchádzačmi:**

Komunikácia a výmena informácií (*ďalej len „komunikácia“*) medzi obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch.

Obstarávateľ bude s potenciálnymi uchádzačmi resp. záujemcami **komunikovať výlučne prostredníctvom komunikačného rozhrania systému JOSEPHINE,** ktorý zabezpečí trvalé zachytenie ich obsahu.

**Výnimkou** **tejto komunikácie sú len dokumenty súvisiace s uzatvorením zmluvy s víťazným uchádzačom**, ktoré obstarávateľ musí archivovať v originálnej listinnej podobe v prípade, ak tieto dokumenty nie je možné zabezpečiť autentifikáciou dokumentov elektronickými autorizovanými podpismi zúčastnených strán.

1. **Spôsob predloženia ponúk:**

Potenciálni uchádzači doručia ponuky obstarávateľovi písomne, výhradne prostredníctvom elektronického obstarávacieho systému **JOSEPHINE**.

**Upozornenie:**

PPA na svojom webovom sídle zverejnila "Manuál pre dodávateľov do jednotlivých zákaziek"

Inštruktážne video je zverejnené tu: <https://www.apa.sk/51-prv-2021/prca-s-josephine-pre-potrebyvzvy-4-2-v-kocke/11256>

1. **Podmienky účasti týkajúce sa osobného postavenia:**

Potenciálny uchádzač preukáže plnenie nasledujúcich podmienok týkajúcich sa osobného postavenia:

* Nie je na jeho majetok vyhlásený konkurz, nie je v reštrukturalizácii, nie je v likvidácii (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník),nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Preukazuje sa spôsobom uvedeným v bode 19 týchto súťažných podkladov.
* Neporušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Preukazuje sa spôsobom uvedeným v bode 19 týchto súťažných podkladov.
* Ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nesmú byť právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi. Preukazuje sa spôsobom uvedeným v bode 19 týchto súťažných podkladov.
* Je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky. Táto podmienka platí pre uchádzača bez ohľadu na jeho právnu formu. Preukazuje sa spôsobom uvedeným v bode 19 týchto súťažných podkladov.

**Uchádzač nesmie byť evidovaný v Registri osôb so zákazom účasti vo verejných zákazkách.** Uchádzač túto skutočnosť nepreukazuje, obstarávateľ si ju preverí cez verejne dostupný informačný systém.

1. **Podmienky týkajúce sa finančného a ekonomického postavenia:**

Nevyžaduje sa.

1. **Podmienky technickej a odbornej spôsobilosti:**

Nevyžaduje sa.

1. **Jazyk predkladanej ponuky:**

Ponuka a ďalšie doklady a dokumenty vo verejnom obstarávaní musia byť predložené v štátnom jazyku, t.j. slovenskom jazyku.

Ak je doklad alebo dokument vyhotovený v cudzom jazyku, musí byť predložený spolu s jeho úradným prekladom do štátneho jazyka, t.j. slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t.j. slovenského jazyka.

1. **Mena v predkladanej ponuke:**

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v mene EUR.

1. **Pokyny k vypracovaniu cenovej ponuky:**
* Predložená ponuka a jej prílohy, nemôžu byť staršie ako 3 mesiace od vyhlásenia Výzvy na predkladanie ponúk.
* Ak je uchádzač platiteľom DPH, cenovú ponuku predkladá s uvedením ceny bez DPH a ceny s DPH. V prípade, ak uchádzač nie je platiteľom DPH, túto skutočnosť uvedie v predloženej ponuke uvádza cenu celkom.
* Predkladanie ponúk sa uskutoční výhradne písomne a cez elektronický obstarávací systém JOSEPHINE.
* Ponuka musí byť podpísaná oprávneným zástupcom uchádzača - štatutárnym orgánom alebo inou oprávnenou osobou - a opatrený pečiatkou, ak je uchádzač povinný používať pečiatku. V prípade podpísania splnomocnenou osobou sa predkladá scan originálu úradne overeného plnomocenstva.
* Uchádzač na ponuke uvedie dátum vyhotovenia.
* Predmet zákazky musí byť jednoznačne vymedzený.
1. **Obsah ponuky:**
* **Identifikačné údaje uchádzača** v minimálnom rozsahu: obchodné meno, sídlo, IČO, telefón, mail. *Záväzný formulár tvorí prílohu 3. Výzvy na predkladanie ponúk.*
* **Technická špecifikácia** - jednoznačne vymedzený predmet zákazky. *Záväzný formulár na vyplnenie tvorí prílohy 1. Výzvy na predkladanie ponúk.*
* **Podpísaný návrh kúpnej zmluvy.** Do návrhu kúpnej zmluvy doplní uchádzač svoje identifikačné údaje, cenu predmetu zákazky v EUR. Návrh kúpnej zmluvy musí byť podpísaný štatutárnym orgánom uchádzača, s uvedením dátumu a s odtlačkom pečiatky uchádzača.

*Návrh kúpnej zmluvy tvorí prílohu 4. Výzvy na predkladanie ponúk.*

* **Návrh na plnenie kritérií,** v ktorom je uvedená cena za predmet zákazky, a to v eurách bez dane z pridanej hodnoty, podpísaná štatutárnym orgánom uchádzača, s uvedením dátumu a s odtlačkom pečiatky uchádzača. *Návrh na plnenie kritérií tvorí prílohu 2. Výzvy na predkladanie ponúk.*
* **Čestné vyhlásenie uchádzača k uplatňovaniu medzinárodných sankcií.** *Záväzný formulár tvorí prílohu 6. Výzvy na predkladanie ponúk.*
* Dokumenty cenovej ponuky sa predkladajú ako sken originálu.
* Potenciálny uchádzač preukáže skutočnosť, že nie je na jeho majetok vyhlásený konkurz, nie je v reštrukturalizácii, nie je v likvidácii (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník),nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku jednou z nasledovných možností:
* **Vyhlásením o zaregistrovaní sa v zozname hospodárskych subjektov vedených ÚVO spolu s platnou registráciou**
* **Uvedením internetovej adresy/hypertextového linku, na ktorom sú požadované dokumenty verejne sprístupnené**
* **Scan originálu dokumentov/potvrdení príslušného súdu nie starší ako 3 mesiace od vyhlásenia výzvy na predkladanie cenovej ponuky**

**Vyššie uvedenú skutočnosť je možné predbežne nahradiť čestným vyhlásením, ktorého vzor je prílohou výzvy na predkladanie ponúk.**

* Potenciálny uchádzač preukáže skutočnosť, že neporušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov jednou z nasledovných možností:
* **Scan originálu potvrdenia príslušného inšpektorátu práce nie starší ako 3 mesiace od vyhlásenia výzvy na predkladanie cenovej ponuky**
* **Uvedením internetovej adresy/hypertextového linku, na ktorom sú požadované dokumenty verejne sprístupnené**

**Vyššie uvedenú skutočnosť je možné predbežne nahradiť čestným vyhlásením, ktorého vzor je prílohou výzvy na predkladanie ponúk.**

* Potenciálny uchádzač preukáže skutočnosť, že ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi jednou z nasledovných možností:
* **Vyhlásením o zaregistrovaní sa v zozname hospodárskych subjektov vedených ÚVO spolu s platnou registráciou**
* **Scan originálov výpisov z registra trestov nie staršie ako 3 mesiace od vyhlásenia výzvy na predkladanie cenovej ponuky**
* **Uvedením internetovej adresy/hypertextového linku, na ktorom sú požadované dokumenty verejne sprístupnené**

**Vyššie uvedenú skutočnosť je možné predbežne nahradiť čestným vyhlásením, ktorého vzor je prílohou výzvy na predkladanie ponúk.**

* Potenciálny uchádzač preukáže skutočnosť, že je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky jednou z nasledovných možností:
* **Vyhlásením o zaregistrovaní sa v zozname hospodárskych subjektov vedených ÚVO spolu s platnou registráciou**
* **Scan originálu dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky nie starší ako 3 mesiace od vyhlásenia výzvy na predkladanie cenovej ponuky**
* **Uvedením internetovej adresy/hypertextového linku, na ktorom sú požadované dokumenty verejne sprístupnené**

**Vyššie uvedenú skutočnosť je možné predbežne nahradiť čestným vyhlásením, ktorého vzor je prílohou výzvy na predkladanie ponúk.**

Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z vyššie uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

**UPOZORNENIE!**

**Ak uchádzač nepredloží tieto dokumenty v rámci ponuky a obstarávateľ si tento údaj nebude môcť overiť z iných dostupných zdrojov, tak obstarávateľ ho bude požadovať od víťazného uchádzača pred podpisom zmluvy o plnení zákazky.**

Obstarávateľ požiada potencionálneho dodávateľa o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky.

Ak požiadaný potencionálny dodávateľ v lehote na predloženie dokumentov určenej obstarávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov obstarávateľa nespĺňa podmienky účasti alebo požiadavky na predmet zákazky, obstarávateľ ponuku tohto potencionálneho dodávateľa vylúči a vyhodnocuje splnenie podmienok účasti a požiadaviek na predmet zákazky u ďalšieho potencionálneho dodávateľa v poradí.

1. **Lehota na predkladanie ponúk: 29.11.2023 do 08:00 hod.**

Na ponuku, ktorá bude predložená po uplynutí lehoty na predkladanie ponúk, obstarávateľ nebude prihliadať.

1. **Vyhodnotenie ponúk: 29.11.2023 od 08:05 hod.**

Obstarávateľ začne s vyhodnocovaním ponuky po uplynutí lehoty na predkladanie ponúk. V rámci súťaže môže dôjsť k rôznym procesným úkonom, ktoré môžu súťaž predlžovať. Z tohto dôvodu obstarávateľ predbežne stanovil dátum vyhodnotenie ponúk.

Predbežný dátum vyhodnotenia ponúk: **29.11.2023**

1. **Kritériá na vyhodnotenie ponúk:**

Kritériom na vyhodnotenie ponúk je najnižšia cena. **Vyhodnocuje sa cena bez DPH / resp. pri neplatičoch DPH cena celkom.** Ak uchádzač nie je platiteľom DPH, túto skutočnosť uvedie v cenovej ponuke.

1. **Ďalšie informácie obstarávateľa:**

Do hodnotenia podľa kritéria na vyhodnotenie ponúk budú zaradení len tí uchádzači, ktorí splnia podmienky účasti uvedené v bode 11. týchto súťažných podkladov a dodržia všetky požiadavky obstarávateľa na predmet zákazy a obsah ponuky uvedenej v tejto výzve.

Obstarávateľ si vyhradzuje právo zrušiť použitý postup zadávania zákazky vtedy, ak sa zmenili okolnosti, za ktorých sa vyhlásilo verejné obstarávanie.

Obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre obstarávateľa alebo budú v rozpore s finančnými možnosťami obstarávateľa.

Ponuky uchádzačov musia byť vypracované v rozsahu a forme podľa požiadaviek obstarávateľa stanovených v týchto súťažných podkladoch a jej prílohách.

Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči obstarávateľovi.

**Obstarávateľ v lehote maximálne do 5 pracovných dní od vyhodnotenia ponúk oznámi všetkým uchádzačom výsledok ich vyhodnotenia.** Úspešnému uchádzačovi oznámi, že jeho ponuku prijíma, ostatným uchádzačom oznámi, že sú neúspešní.

1. **Uzavretie zmluvy**
* Obstarávateľ vyzve víťazného uchádzača na uzavretie zmluvy, a to v lehote viazanosti ponúk.

V prípade, ak úspešný uchádzač odmietne podpísať zmluvu alebo neposkytne potrebnú súčinnosť na uzavretie zmluvy, aby mohli byť uzatvorené do 30 dní odo dňa uplynutia lehoty, môže obstarávateľ uzatvoriť zmluvu s uchádzačom alebo uchádzačmi, ktorí sa umiestnili ako druhí v poradí.

* Obstarávateľ **neuzavrie zmluvu s uchádzačom**, ktorý má povinnosť zapísania do registra partnerov verejného sektora a **nie je zapísaný v registri partnerov verejného sektora** alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Úspešný uchádzač podpisom zmluvy súhlasí s nasledovným ustanovením:**

„Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“

**Víťazný uchádzač pred podpisom zmluvy doručí obstarávateľovi:**

* V prípade, že víťazný uchádzač nepredložil v rámci svojej ponuky **všetky** **dokumenty osobného postavenia**, ktoré je možné nahradiť čestným vyhlásením a obstarávateľ ich bude požadovať pred podpisom zmluvy o plnení zákazky.

Uvedené sa nevzťahuje na vyhlásenia, ktoré sú súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný dodávateľ je v ňom registrovaný a jeho registrácia je platná.

* Od úspešného uchádzača bude obstarávateľ vyžadovať, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia a preložil čestné vyhlásenie podpísané osobou oprávnenou konať za uchádzača, že subdodávatelia spĺňajú podmienky účasti podľa § 32 ods. 1 písm. e) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ plniť.

Ak požiadaný potencionálny dodávateľ v lehote na predloženie dokumentov určenej obstarávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov obstarávateľa nespĺňa podmienky účasti alebo požiadavky na predmet zákazky, obstarávateľ ponuku tohto potencionálneho dodávateľa vylúči a vyhodnocuje splnenie podmienok účasti a požiadaviek na predmet zákazky u ďalšieho potencionálneho dodávateľa v poradí.

1. **Doplňujúce informácie:**

Obstarávanie prebieha v súlade s Usmernením Pôdohospodárskej platobnej agentúry č.8/2017 v aktuálnom znení k obstarávaniu tovarov, stavebných prác a služieb financovaných z PRVSR2014-2020. Na postupy vyplývajú cez týchto súťažných podkladov, ale v nich výslovne neupravené sa vzťahujú príslušné ustanovenia Usmernenia Pôdohospodárskej platobnej agentúry č.8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 - 2020.

Obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

**Prílohy:**

Príloha č.1\_Technická parametre\_ Baliaci stroj na med

Príloha č.1\_Technická parametre\_ Bezkontaktná tlačiareň

Príloha č. 1\_Technické parametre\_ Vertikálny baliaci stroj

Príloha\_2\_Návrh na plnenie kritérií hodnotenia

Príloha\_3\_Identifikačné údaj

Príloha\_4\_Návrh kúpnej zmluvy\_

Príloha\_5\_Čestné vyhlásenie uchádzača

Príloha\_6\_Čestné vyhlásenie k uplatňovaniu medzinárodných sankcii

Príloha\_7\_Zoznam subdodávateľov

Súťažné podklady

Výzva na predkladanie ponúk